இருவரும் பாய்ந்து பாய்ந்து பிடிக்கும் கேட்சுகளுக்கே தனி ரசிகர் பட்டாளம் உண்டு. 2002ல் நடந்த சாம்பியன்ஸ் டிராபி தொடரில், அரையிறுதிப் போட்டியில் தென்னாப்பிரிக்காவுக்கு எதிராக யுவராஜ் சிங் அபாரமாக பிடித்த இரு கேட்சுகள் வெற்றிக்கு காரணமானது என்றால், 2004ம் ஆண்டு கராச்சியில் நடந்த ஒருநாள் போட்டி ஒன்றில், இந்திய அணி நிர்ணயித்த 350 ரன்கள் இலக்கை துரத்திய பாகிஸ்தான், 340 ரன்கள் எடுத்திருந்த போது, முக்கிய வீரர் சோயப் மாலிக் தூக்கி அடித்த பந்தை எங்கிருந்தோ பாய்ந்து வந்த கைஃப் அந்தரத்திலேயே அதை கேட்சாக்கி டைவ் அடித்து இந்தியாவின் வெற்றிக்கு காரணமாக அமைந்தது காலத்திற்கும் மறக்க முடியாத பசுமையான நினைவாகும்.